युरोपा लिग : फाइनलमा रोमा र सेभिया
जोसे मोउरिन्होको एएस रोमाले बिहीबार युरोपा लिगको फाइनल यात्रा तय गरेको छ । बायन लेभरकुजनलाई सेमिफाइलन दोस्रो लेगमा गोलरहित बराबरीमा रोक्दै रोमाले समग्रमा १–० को अग्रता लियो ।
पेरिस — जोसे मोउरिन्होको एएस रोमाले बिहीबार युरोपा लिगको फाइनल यात्रा तय गरेको छ । बायन लेभरकुजनलाई सेमिफाइलन दोस्रो लेगमा गोलरहित बराबरीमा रोक्दै रोमाले समग्रमा १–० को अग्रता लियो ।रोमा पहिलो लेगमा १–० ले विजयी रहेको थियो । अब मे ३१ मा बुढापेस्टमा हुने फाइनलमा रोमाले सेभियाको सामना गर्नेछ । सेभियाले अर्को सेमिफाइनल दोस्रो लेगको खेलमा युभेन्ट्सलाई २–१ ले हरायो र समग्रमा ३–२ को अग्रता लियो ।सेभियाको जित अतिरिक्त समयको खेलमा सम्भव भएको थियो । डसुान भ्लाहोचिको गोलले युभेन्ट्सले अग्रता लिएपछि सुसोले बराबरी गोल फर्काए । खेलको ९५ औं मिनेटमा एरिक लेमियाले निर्णायक सावित गोल गरे । 